open-index/open-wikipedia-markdown huggingface dataset:
პარიზის ქრონიკა

**„პარიზის ქრონიკა“**, *„ცხოვრება საქართველოჲსა“*, XVIII საუკუნის I ნახევრის ქართული ანონიმური საისტორიო თხზულება. აღწერილია 1373-1683 წლების ისტორიული მოვლენები. ქრონიკის ერთადერთი არასრული ხელნაწერი ინახება პარიზის ეროვნულ ბიბლიოთეკაში. პირველად გამოსცა მარი ბროსემ პარიზში 1830 წელს (ლითოგრაფიული გამოცემა). 

„პარიზის ქრონიკა“ კომპილაციაა. მისი უმთავრესი წყაროებია: რედაქტირებული „ქართლის ცხოვრება“, „მესხური მატიანე“, ფარსადან გორგიჯანიძის „საქართველოს ცხოვრება“, გრიგოლ დოდორქელის  „ცხოვრება და წამება ქეთევან დედოფლისა“, იოსებ თბილელის პოემა „დიდმოურავიანი“, როსტომ-ხანის 1648 წლის სიგელი, არჩილ მეფის „გაბაასება თეიმურაზისა და რუსთველისა“. ბევრი წყარო არ არის მოღწეული თავდაპირველი სახით და შემონახულია „პარიზის ქრონიკაში“ ჩართული მათი ზოგიერთი ნაწყვეტი.
## გამოცემები
*Marie-Félicité Brosset. *Chronique géorgienne*, Société royale asiatique de France, Paris, 1830 (Google Books) 
*პარიზის ქრონიკა, ანუ ცხოვრება საქართველოჲსა და დიდი მოურავის ამბები. მეორე გამოც. ზ. ჭიჭინაძისაგან, ტფ., 1903 
*ცხოვრება საქართველოჲსა (პარიზის ქრონიკა), გ. ალასანიას გამოც., თბ., 1980
*Парижская хроника / Пер., исслед., примеч. и указ. Г.Г. Аласания. Тбилиси, 1991 (საქართველოს პარლამენტის ეროვნული ბიბლიოთეკა)
## ლიტერატურა
კატეგორია:ქართული ქრონიკები
ზმა

**ზმა** — ქართული ლექსწყობის ტერმინი; სიტყვის ან მათი ნაწილების საგანგებო მიჯრით წარმოქმნილი სხვა სიტყვა, რომელიც გამოხატავს ავტორის შეფარულ აზრს, ჩანაფიქრს. მას ხშირად მიმართავდნენ იოანე შავთელი, ჩახრუხაძე, თეიმურაზ II, დავით გურამიშვილი, ბესიკი, დავით რექტორი, აკაკი წერეთელი და სხვ. ქართულ პოეზიაში მიღებული იყო სალაღობოდ, საპაექროდ, შემდგომ — ცენზურის თვალის ასახვევად.

ზმის მაგალითია: „მაღლით წვიმა მოდიოდა, ნაბადმა ვერ დამფარაო, დამასველა მან თავიდან ფეხებამდე *მასხა რაო*“ (ა. წერეთელი). აქ ზმის მეშვეობით მოწინააღმდეგე მხარე შეფარვით თავიდან ფეხებამდე მასხარადაა გამოყვანილი. 
## იხილეთ აგრეთვე
* კალამბური
## ლიტერატურა 
* ერისთავი რ., „ზმა“, ჟურნ. „თეატრი“, 1887, №6–7. — გვ. 19–23.  

კატეგორია:ლიტერატურული ტერმინები
კატეგორია:ქართული პოეზია
ფარიდაბადი

**ფარიდაბადი** () — ქალაქი ინდოეთში, ჰარიანის შტატის სამხრეთ-აღმოსავლეთ ნაწილში, ფარიდაბადის რაიონში. მოსახლეობის ძირითად ნაწილს სიქები და ინდუსები შეადგენენ.

## ისტორია 
ქალაქი 1607 წელს შეიხმა ფარიდმა დააარსა ამ ტერიტორიაზე გამავალი გზის დაცვის მიზნით. შეიხმა ააშენა ციხესიმაგრე, წყლის რეზერვუარი და მეჩეთი, რომელთა ნანგრევები დღესაცაა შემორჩენილი. 1979 წლის 15 აგვისტოს, ფარიდაბადი შტატის მე-12 რაიონი გახდა. 

## გეოგრაფია 
ფარიდაბადი დელიდან დაახლოებით 25 კმ-ით სამხრეთით მდებარეობს. ჩრდილოეთით სწორედ დედაქალაქის ოლქი ესაზღვრება, დასავლეთით — გუარონის რაიონი, აღმოსავლეთით და სამხრეთით კი უტარ-პრადეშის შტატი. 

ქალაქი გაშენებულია ვაკეზე, რომელსაც აღმოსავლეთით მდინარე იამუნა ესაზღვრება, დასავლეთით და სამხრეთ-დასავლეთით კი არავალის ბორცვები.

## იხილეთ აგრეთვე 
*ინდოეთის მილიონიანი ქალაქების სია

## რესურსები ინტერნეტში 
* Delhi Public Transport Application 
* Delhi Public Transport Application for Android 2.1+ 
*District Faridabad Official Web Site
*Faridabad MCF Website 
*Faridabad Tourist Complexes 
*Surajkund Tourist Complex 

კატეგორია:ჰარიანის ქალაქები
Oceania (ალბომი)

***Oceania*** — ამერიკული ალტერნატიული როკ-ჯგუფ The Smashing Pumpkins-ის მეცხრე სტუდიური ალბომი, რომელიც გამოიცა 2012 წლის 19 ივნისს. იგი კონცეპტუალური ალბომია და წარმოადგენს 44 სიმღერიანი ციკლის *Teargarden by Kaleidyscope* ნაწილს. გამოიცა ლეიბლის EMI მიერ.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სქოლიო 
კატეგორია:EMI Records-ის ალბომები
კატეგორია:კონცეპტუალური ალბომები
კატეგორია:2012 წლის ალბომები
კატეგორია:The Smashing Pumpkins-ის ალბომები
კატეგორია:Virgin Records-ის ალბომები
კატეგორია:დამოუკიდებლად გამოცემული ალბომები
ობიექტი (პროგრამირება)

**ობიექტი** — რაიმე არსი ვირტუალურ სივრცეში, რომელსაც აქვს მდგომარეობა, თვისებები და მოქმედებების უნარი. ობიექტი ეკუთვნის ერთ-ერთ კლასს რომელიც მას დანიშნულებას აძლევს და არის მისი მოდელი.

## მაგალითი 
ობიექტის შექმნის მაგალითი პროგრამულ ენა ჯავაში:

```java
// კლასის ეგზემპლარის შექმნა — ArrayList რომელსაც ერქმევა list
  ArrayList list = new ArrayList();
  
  // კლას Integer-ის დამატება ობიექტ list-ში
  list.add(new Integer(1));
  list.add(new Integer(2));
  list.add(new Integer(3));
```

აქედან გამომდინარე ვხვდებით რომ კლასი "ArrayList" უკვე არსებობს, და ის აღწერილია კოდში.

## სქოლიო 
## რესურსები ინტერნეტში 
*ინფორმაცია ობიექტების და კლასების შესახებ  

კატეგორია:პროგრამირება
კატეგორია:მონაცემთა ტიპები
F/A-18 Hornet

**McDonnell Douglas** (ახლა უკვე Boeing) **F/A-18 Hornet** ( - კრაზანა) — ორ ძრავიანი ზებგერითი მრავალფუნქციური საბრძოლო თვითმფრინავი, რომლის გამოყენებაც ნებისმიერ მეტეოპირობებშია შესაძლებელი. F/A-18 დაპროექტებულია როგორც საჰაერო, ასევე სახმელეთო სამიზნეების გასანადგურებლად (აბრევიატურაში F/A — A ნიშნავს Attack, მოიერიშე, ხოლო F - Fighter, გამანადგურებელი). დღემდე აშშ-ის სამხედრო-საზღვაო ძალები ამ თვითმფრინავს ავიამზიდებზე იყენებს. აშშ-ის სამხედრო-საზღვაო ფლოტის საპილოტაჟო ჯგუფი „ლურჯი ანგელოზები“ 1986 წლიდან ამ თვითმფინავებით დაფრინავს. მან გადამწყვეტი როლი შეასრულა სპარსეთის ყურის ომში 1990-1991 წლებში. იგი ანადგურებდა მტრის თვითმფინავებს და ბომბავდა სამიზნეებს. 2002 წელს უფრო მოწინავე F/A-18E/F Super Hornet შევიდა ექსპლუატაციაში. პირველი ავიამზიდი, რომელმაც ახალი თვითმფრინავი მიიღო, „აბრაამ ლინკოლნი“ იყო. ის უფრო დიდია, აქვს უფრო ძლიერი ძრავები და უფრო მრავალდეროვანი შეიარაღება. 2003 წელს Super Hornet-მა მონაწილეობა მიიღო ერაყის ომისთვის მზადებაში. F/A-18 მსოფლიოს ერთ-ერთი საუკეთესო მრავალმიზნობრივი თვითმფრინავია.

thumb|FA-18-NAVY-Blue-Diamond

## ლიტერატურა 
* *გამომცემლობა პალიტრა L,2010 ეს სამყაროა, ტ.მფრინავები გვ. 46-47, ISBN 978-9941-413-81-0*
* 

## სქოლიო 
კატეგორია:საბრძოლო თვითმფრინავები
ჰაიდარაბადი

**ჰაიდარაბადი** (ტელუგუ హైదరాబాదు; ურდუ حیدر آباد; ) — ქალაქი ინდოეთში, ანდჰრა-პრადეშისა და ტელანგანის შტატების დედაქალაქი . მეტსახელად მას *მარგალიტების ქალაქსაც* უწოდებენ. იგი ინდოეთის ერთ-ერთი უდიდესი მეტროპოლიაა 650 კმ² ფართობითა და 6 809 970 მცხოვრებით ქალაქში, მეტროპოლიურ არეალში კი 7 749 334-ით. შედეგად, ჰაიდარაბადი მეოთხე ყველაზე ხალხმრავალი ქალაქია ინდოეთში და მეექვსე ყველაზე დიდი აგლომერაცია მსოფლიოში.

ჰაიდარაბადი ახ. წ. 1591 წელს სულთანმა მუჰამედ ქული ქუთბ შაჰმა დააარსა მდინარე მუსის ნაპირებზე, დეკანის ზეგნის ჩრდილოეთ კიდეზე.

ერთ დროს ჰაიდარაბადი ბრილიანტებითა და მარგალიტებით ვაჭრობის გლობალური ცენტრი იყო. ბოლო დროს ქალაქი წარმოჩნდა როგორც საინფორმაციო ტექნოლოგიების ინდუსტრიის (IT), ფარმაცევტული და ბიოტექნოლოგიების ცენტრი, რის გამოც მას „ინდოეთის გენომის ველს“ უწოდებენ. ქალაქში მდებარეობს ტელუგუური ფილმების ცენტრი *ტოლივუდი*.

2012 წლის მარტის მონაცემებით, ჰაიდარაბადი „ინდოეთის საუკეთესო მემკვიდრეობის ქალაქადაა აღიარებული“, სადაც განთავსებულია მრავალი ისტორიული ძეგლი, რომელთა შორისაცაა იუნესკოს აზია-ოკეანიის მემკვიდრეობის სიაში შესული ჩოვმაჰალის სასახლე. ქალაქს ტურისტების განსაკუთრებით დიდი რაოდენობა სტუმრობს. ჩრდილოეთ და სამხრეთ ინდოეთის გზაჯვარედინზე მდებარე ეს ქალაქი გამოირჩევა თავის უნიკალური კულტურით, ხელოვნებითა და არქიტექტურით.

## იხილეთ აგრეთვე 
* ინდოეთის მილიონიანი ქალაქების სია

## რესურსები ინტერნეტში 
* Hyderabad, India at the Open Directory Project 
* რუკა

## სქოლიო 
კატეგორია:ანდჰრა-პრადეშის ქალაქები
ჩენაი

**ჩენაი** (ტამილ. சென்னை), აგრეთვე ცნობილი როგორც **მადრასი** — ქალაქი ინდოეთში, ტამილნადუს შტატის დედაქალაქი. მდებარეობს კორომანდელის სანაპიროზე, ბენგალის ყურეზე. იგი სამხრეთ ინდოეთის მთავარი კომერციული, კულტურული და საგანმანათლებლო ცენტრია, მისი ნავსადგური კი მეორე უმსხვილესია ინდოეთში. 2011 წლის მონაცემებით, ჩენაის მოსახლეობა 4,68 მლნ ადამიანს შეადგენს და ამ მხრივ მეექვსე ქალაქია ქვეყანაში. მისი ურბანული აგლომერაცია, რომელიც თავად ქალაქსა და მის გარეუბნებს მოიცავს, 8,9 მლნ მოსახლით ინდოეთის მეოთხე ყველაზე ხალხმრავალი მეტროპოლიური არეალია.

მიუხედავად იმისა, რომ ეს ტერიტორია საუკუნეთა განმავლობაში სამხრეთ ინდოეთის სამეფოებს შორის ხელიდან ხელში გადადიოდა, ქალაქის წერილობითი ისტორია კოლონიური ხანიდან იწყება, განსაკუთრებით ბრიტანეთის აღმოსავლეთ ინდოეთის კომპანიის შემოსვლის შემდეგ, როდესაც 1644 წელს ინგლისური დასახლება ფორტ-სენ-ჯორჯი დაარსდა. ბრიტანელებმა საფრანგეთის კოლონიური ძალებისა და მაისურის სამეფოს რამდენიმე შემოტევა მოიგერიეს და XVIII საუკუნის გვიან წლებში ჩენაი მთავარი საზღვაო პორტი გახდა. ინდოეთის დამოუკიდებლობის შემდეგ, ჩენაი ტამილნადუს შტატის დედაქალაქი და რეგიონის კულტურისა და პოლიტიკის მთავარი კერა ხდება.

ჩენაის ეკონომიკას გააჩნია ფართო საავტომობილო, კომპიუტერული, ტექნოლოგიური და სამედიცინო ინდუსტრიების ბაზა. ქალაქი ინდეოთის საინფორმაციო ტექნოლოგიებისა (IT) და ბიზნეს-პროცესების აუტსორსინგის სერვისის მეორე უმსხვილესი ექსპორტიორია. ინდოეთის საავტომობილო მრეწველობის მთავარი წილი ჩენაისა და მის შემოგარენზე მოდის და აქედან გამომდინარე, მას ხშირად *ინდოეთის დეტროიტსაც* ეძახიან. ქალაქში საკმაოდ განვითარებულია მუსიკის კულტურა, მასპინძლობს მსხვილ კულტურულ ღონისძიებებს. ფუნქციონირებს ტამილური ფილმების ინდუსტრია.

## იხილეთ აგრეთვე
*ინდოეთის მილიონიანი ქალაქების სია

## რესურსები ინტერნეტში
* ოფიციალური საიტი 
* Official website of the Corporation of Chennai 

## სქოლიო
კატეგორია:ტამილნადუს ქალაქები
მამუკას ციხე

მინი|კოშკის ნანგრევები
**მამუკას ციხე** — შუა საუკუნეების ციხე, ქობულეთის მუნიციპალიტეტის სოფელ ალამბარში. ალამბრის ციხე თავდაპირველად გურიელების საკუთრება იყო, XVIII საუკუნეში კი მას თავდგირიძეები ფლობდნენ. მისი სახელწოდება თავად მამუკა თავდგირიძეს უკავშირდება.
 
ციხე მდებარეობს „ციხისყელად" წოდებულ მთაზე. ციხე დაინგრა 1959 წლის მიწისძვრის დროს. შემორჩენილია მხოლოდ სამხრეთ-აღმოსავლეთის კედელი, რომლის სიმაღლე სამ მეტრს აღწევს. შემორჩენილ ნანგრევს კოშკის ფორმა აქვს და მისი ფართობი 47 მ2-ს შეადგენს. ციხესთან დგას საინფორმაციო დაფა.

## ლიტერატურა
*

## რესურსები ინტერნეტში
კატეგორია:ქობულეთის მუნიციპალიტეტის ციხესიმაგრეები
კატეგორია:კულტურული მემკვიდრეობის ძეგლები აჭარის ავტონომიურ რესპუბლიკაში
Tractatus logico-philosophicus

**ლოგიკურ-ფილოსოფიური ტრაქტატი** (*Tractatus logico-philosophicus*, ქართული ტრანსკრიფციით *[ ტრაქტატუს ლოგიკო-ჶილოზოჶიკუს ]*) — ავსტრიელი ფილოსოფოსის, ლუდვიგ ვიტგენშტაინის (Ludwig Josef Johann Wittgenstein (1889-1951)) ნაშრომი. ტრაქტატი დაიწერა გერმანულ ენაზე, თუმცა მას ლათინური სათაური აქვს. ნაშრომს თავდაპირველად გერმანული სახელწოდება, - *Logisch-Philosophische Abhandlung* ჰქონდა, რომელიც ქართულად ითარგმნებოდა, როგორც „ლოგიკურ-ფილოსოფიური სჯანი“.

კატეგორია:ლუდვიგ ვიტგენშტაინის ნაშრომები
კატეგორია:1921 წლის წიგნები
კატეგორია:თანამედროვე ფილოსოფია
კატეგორია:ნაშრომები ლოგიკაზე
კატეგორია:ფილოსოფიური ლოგიკა
სურატი

**სურატი** (გუჯარათ. સુરત), აგრეთვე ცნობილი როგორც **სურიაპური**  — კომერციული ქალაქი ინდოეთის გუჯარათის შტატში. სურატის რაიონის ადმინისტრაციული ცენტრი და ერთ-ერთი სწრაფადმზარდი ქალაქი ინდოეთში. წარმოადგენს ინდოეთის მესამე ყველაზე სუფთა ქალაქს. მოსახლეობის რაოდენობის მხრივ მეორეა შტატში 4,5 მილიონი მცხოვრებით. ქალაქის მერთა საერთაშორისო ურბანულ საქმეთა ფონდის კვლევების თანახმად, სურატი მსოფლიოში მეოთხე ყველაზე სწრაფადგანვითარებადი ქალაქია და ეკონომიკური კეთილდღეობის მხრივ ყველაზე სწრაფადმზარდი ინდოეთში. 2001 - 2008 ფისკალური შვიდი წლის მანძილზე, მთლიანი შიდა პროდუქტის 11.5 %-იანი ზრდა დაფიქსრიდა.

მდებარეობს შტატის დედაქალაქ განდინაგარიდან 306 კმ-ით სამხრეთით, მდინარე ტაპტის მარცხენა ნაპირზე. ჰყოფს ქალაქის ძველ ნაძილს, ვიწრო ქუჩებითა და კოხტა სახლებით უახლესი გარეუბნებიდან მიწის თხრილი გამოყოფს. სურატი საქვეყნოდაა ცნობილი ტექსტილის წარმოებითა და ალმასების ინდუსტრიით. ხშირად მას *მსოფლიოს ბრილიანტების დედაქალაქს* უწოდებენ. მსოფლიო ბრილიანტების 92%-ს სურატში ჭრიან და აპრიალებენ. ასევე ცნობილია „ინდოეთის ქარგვის დედაქალაქის“ სახელით, საქარგი მანქანა-დანადგარების ყველაზე მაღალი რიცხვით სხვა ყველა ქალაქთან შედარებით. მოგოლთა პერიოდში, იგი ინდოეთის უმთავრესი პორტი იყო, მაგრამ ეს სტატუსი აღმოსავლეთ ინდოეთის კომპანიის ზრდის პროცესში მუმბაიმ ჩამოართვა.

## იხილეთ აგრეთვე
*ინდოეთის მილიონიანი ქალაქების სია

## რესურსები ინტერნეტში
* Daimond Surat
* Textile Surat
* Website of Surat Municipal Corporation 
* Science Centre, Surat 
* Public Parks and Garden, Surat 
* Simple and useful Surat portal
* Municipal Commissioner, Surat
* South Gujarat University, Surat 
* Surat Collectorate 
* Surat Maps, Land Rates, Images, CityScapes and real estate news 

## სქოლიო
კატეგორია:გუჯარათის ქალაქები
აფრიკის ფილა

**აფრიკის ფილა** — ტექტონიკური ფილა, რომელიც უკიდურესი აღმოსავლეთი ნაწილის გამოკლებით, მოიცავს აფრიკის კონტინენტის დიდ ნაწილსა და დასავლეთიდან და სამხრეთიდან მიბჯენილ ოკეანურ ქერქს. აფრიკის ფილას დასავლეთით ესაზღვრება ჩრდილოეთ ამერიკის ფილა და სამხრეთ ამერიკის ფილა, აღმოსავლეთით არაბეთის ფილა და სომალის ფილა, ჩრდილოეთით ევრაზიის ფილა, ეგეოსის ზღვის ფილა და ანატოლიის ფილა, ხოლო სამხრეთით ანტარქტიდის ფილა.

60–10 მლნ. წლის წინ აფრიკის ფილისგან რიფტინგი დაიწყო სომალის ფილამ აღმოსავლეთ აფრიკის რიფტის გასწვრივ. ვინაიდან აფრიკის კონტინენტი შედგება აფრიკისა და სომალის ფილების ქერქისაგან, ზოგიერთი ლიტერატურა აფრიკის ფილას „ნუბიის ფილის“ სახელწოდებით მოიხსენიებს.

აფრიკის ფილის დასავლეთი კიდე დივერგენტული საზღვარია ჩრდილოეთ ამერიკის ფილასთან ჩრდილოეთით და სამხრეთი ამერიკის ფილასთან სამხრეთით, რომელიც ქმნის შუაატლანტიკური ქედის ცენტრალურ და სამხრეთ ნაწილს. აფრიკის ფილა ჩრდილო-აღმოსავლეთით შემოზღუდულია არაბეთის ფილით, სამხრეთ-აღმოსავლეთით სომალის ფილით, ჩრდილოეთით ევრაზიის ფილით, ეგეოსის ზღვის ფილითა და ანატოლიის ფილით, ხოლო სამხრეთით ანტარქტიდის ფილით.

ჩრდილოეთი საზღვრისა და აზორის კუნძულებთან მდებარე ტერსეირის რიფტის მცირე სეგმენტის გამოკლებით, ყველა აღნიშნული საზღვარი დივერგენტულია ან სპრედინგული.

აფრიკის ფილა შეიცავს რამდენიმე კრატონს, ძველი ქერქის სტაბილურ ბლოკებსა და ნაკლებად სტაბილურ ტერეინებს. სამხრეთიდან ჩრდილოეთის მიმართულებით გამოიყოფა კალაჰარის კრატონი, კონგოს კრატონი, ტანზანიის კრატონი და დასავლეთ აფრიკის კრატონი.

## სქოლიო
კატეგორია:ტექტონიკური ფილები
Ferrari Berlinetta Boxer

მინი|SC06 1973 Ferrari 512BBi
მინი|Ferrari Berlinetta Boxer-terabass
**Ferrari Berlinetta Boxer** — Ferrari-ს მიერ 1973-1984 წლებში წარმოებული ავტომობილების სერია. 

1970-იანი წლების დასაწყისში სუპერმანქანების უმეტესობას ძრავა ძარის შუა ნაწილში ჰქონდა განლაგებული. ენცო ფერარი ტექნიკურ საკითხებში კონსერვატორი იყო და ახალ ტენდენციას არ მიჰყვებოდა, თუმცა „Lamborghini“-ს მოდელებმა „მიურამ“ და „ქაუნტაჩმა“ ყველაფერი შეცვალა. კრიტიკოსებმა ფერარი ძველმოდურობაში დაადანაშაულეს და მარანელოს ქარხანა ენერგიულად შეუდგა პრობლემების გადაჭრას. ფერარიმ შუა ძრავის მქონე ავტომობილი 1973 წელს გამოუშვა და ამ მოდელს „365 GT4 Berlinetta Boxer“ უწოდა, თუმცა მას შემოკლებით „ბოქსერსაც“ () უწოდებენ. ფერარის ავტომობილის დიზაინი კვლავ იტალიურმა ფირმამ, Pininfarina-მ შექმნა. ავტომობილის ფორმა საჩვენებელ მანქანა P6-ს დაეფუძნა, დიაინის ავტორი კი კვლავ ლეონარდო ფიორავანტი ავანი გახდა.

ფერარი მანამდე ცნობილი იყო V12 ძრავებით, მაგრამ როდესაც საქმე ძალური დანადგარის კაბინის უკან განლაგებაზე მიდგა, ფირმამ ამ გადაწყვეტილებაზე უარი განაცხადა. ინჟინერმა V12-ის ცილინდრები გარეთ განალაგა. ძრავას თავდაპირველად 4,4 ლიტრი მოცულბოის 344 ცხენის ძალა ჰქონდა, ხოლო 5 ლიტრიანი 512 BB 360 ცხენის ძალას გამოიმუშავებდა. ძრავის ძარის შუა ნაწილში განლაგების შემდეგ სუპერმანქანები გაფართოვდა და ავტომობილის სალონში ჩაჯდომა გართულდა. თანამედროვე რბილი სავარძლებისგან განსხვავებით, „ბოქსერის“ სავარძლებს შორის ფერარისთვის ტიპური სიჩქარე გადამრთველი ბერკეტია.

## ლიტერატურა 
*  
* 
* 

## რესურები ინტერნეტში
კატეგორია:ავტომობილები
კატეგორია:Ferrari
სამხრეთი პოლუსი

მინი|300პქ|ანტარქტიდის რუკა, სამხრეთ პოლუსთან ერთად
მინი|300პქ|სხვადასხვა სახელმწიფოების დროშები სამხრეთ პოლუსზე  
**სამხრეთი პოლუსი**/**სამხრეთი გეოგრაფიული პოლუსი** — წერტილი, სადაც დედამიწის ბრუნვის წარმოსახვითი ღერძი კვეთს მის ზედაპირს სამხრეთ ნახევარსფეროში. დედამიწის ზედაპირის ნებისმიერი სხვა წერტილი სამხრეთი პოლუსის მიმართ ყოველთვის ჩრდილოეთით მდებარეობს. განლაგებულია პოლარული პლატოს ფარგლებში, 2800 მ სიმაღლემდე. ყინულების სისქე სამხრეთი პოლუსის რაიონში 2840 მეტრია. პოლუსის სიახლოვეს მდებარეობს სამხრეთი მაგნიტური ველი.

1819 წლის 31 მარტს კრუზენშტერმა საზღვაო მინისტრს დე ტრავერს გაუგზავნა წერილი პოლარული წყლების გამოკვლევის შესახებ, სადაც კრუზენშტერნი აღნიშნავდა, რომ საჭიროა ორი ექსპედიციის მომზადება, ერთი — ჩრდილოეთის, ხოლო მეორე — სამხრეთის მიმართულებით. თითოეულ ექსპედიციაში დაგეგმილი იყო ორ-ორ გემის ჩართვა. განსაკუთრებულ ყურადღებას უთმობდა სამხრეთი პოლუსისკენ მგზავრობას, რომელიც განხორციელდა 1819-1821 წლებში ბელინსჰაუზენისა და ლაზარევის მიერ, რის ხარჯზეც გამოვლინდა კონტინენტი ანტარქტიდა, თუმცა სამხრეთი კონტინენტის საზღვრებისა და გეოლოგიის შესახებ წარმოდგენები ბუნდოვანი იყო XIX საუკუნის ბოლომდე.

1839-1843 წლებში ჯეიმზ კლარკ როსი აწარმოებდა ანტარქტიდის კვლევას. შედეგად აღმოაჩინა ზღვა და შელფური მყინვარი. 1841 წელს როსმა აღმოაჩინა ვულკანი ერებუსი და მთა ტერორი. მნიშვნელოვანი ექსპედიციები ჩატარდა აგრეთვე 1901-1904 წლებში, რომელასც ეწოდა ბრიტანული ანტარქტიდის ექსპედიცია.

პირველად სამხრეთ პოლუსს მიაღწია ნორვეგიელმა მკვლევარმა რუალ ამუნდსენმა 1911 წლის 14 დეკემბერს. 1912 წლის 18 იანვარს რობერტ ფოლკონ სკოტმა 4 თანამგზავრთან ერთად მიაღწია სამხრეთ პოლუსს (რუალ ამუნდსენზე 35 დღით გვიან). უკან დაბრუნებისას ხუთივე დაიღუპა.

სამხრეთ პოლუსი ზამთრის პერიოდში საერთოდ არ იღებს მზის სხივებს. მაისიდან ივლისამდე (მხედველობაში თუ არ მივიღებთ მთვარის შუქსა და პოლარულ ნათებას) პოლუსზე გაბატონებულია მუდმივი წყვდიადი. ზაფხულში მზე ყოველთვის ჰორიზონტის თავზეა, რომელიც მოძრაობს საათის ისრის საწინააღმდეგო მიმართულებით. თუმცა მზე არასოდეს მაღლდება; მაქსიმალურ სიმაღლეს ჰორიზონტის თავზე აღწევს 23,5° დეკემბრის თვეში.

სამხრეთი პოლუსი წარმოადგენს ერთ-ერთ ყველაზე ცივ და მკაცრ კლიმატურ მხარეს. აქაური კლიმატი მთლიანობაში უფრო ცივია ვიდრე ჩრდილოეთი პოლუსის კლიმატი. ზაფხულში მზე აღწევს მაქსიმალურ სიმაღლეს 23,5°. იანვარში ტემპერატურა უდრის −25,9&nbsp;°C-სს. ყველაზე მაღალი ტემპერატურა დაფიქსირებულია ამუნდსენ-სკოტის სადგურზე (2011 წლის 25 დეკემბერი, −12,3&nbsp;°C). ყველაზე დაბალი ტემპერატურა დაფიქსირდა 1982 წლის 23 ივნისს (−82,8&nbsp;°C). ატმოსფერულ ნალექებს თითქმის არ იღებს. ჰაერის სინოტივე ნულს უტოლდება.

სამხრეთ პოლუსზე არ ხარობს მცენარეულობა; არ არის დამახასიათებელი ფაუნა. თუმცა, აღსანიშნავია, რომ აქ რეგისტირებულ იქნა მეზღვიასებრნი. 2000 წელს გავრცელებული ინფორმაციის თანახმად ყუნულებში აღმოაჩინეს მიკრობები.

## იხილეთ აგრეთვე
* გეოგრაფიული პოლუსები
* ჩრდილოეთი პოლუსი 
* სამხრეთი მაგნიტური ველი

## რესურსები ინტერნეტში
* ჩრდილოეთი პოლუსი – ენციკლოპედია ბრიტანიკა 

## ლიტერატურა
## სქოლიო
კატეგორია:დედამიწის უკიდურესი წერტილები
კატეგორია:ნავიგაცია
კატეგორია:პოლუსები
კატეგორია:ანტარქტიდის გეოგრაფია
მემკვიდრეობა (პროგრამირება)

**მემკვიდრეობა** — ობიექტზე ორიენტირებული პროგრამირების ერთ-ერთი მექანიზმი, რომელიც საშუალებას იძლევა აღიწეროს ახალი კლასი რომელიც იქნება დაფუძნებული ძველზე, უკვე არსებულ კლასზე. ამით ახალი კლასი იღებს ძველი კლასის ფუნქციებს და ცვლადებს (ველებს) საჭიროების შემთხვევაში შესაძლებელია შეიქმნას საკუთარი ფუნქციები და მონაცემები. კლასი, რომლითაც განხორციელდა მემკვიდეობა ეწოდება "ბაზური" ან "მშობელი" კლასი, კლასი რომელიც წარმოიქმნა ბაზური კლასიდან, ეწოდება "მემკვიდრე", ან "მიღებული კლასი".

## იხილეთ აგრეთვე 
* ვიკიწიგნები — სახელმძღვანელო კლასის მემკვიდრეობის შესახებ

## რესურსები ინტერნეტში 
* Multiple Inheritance  
* Проблемы множественного динамического приведения типов и их решения  

კატეგორია:პროგრამირება
ჰაშიმა (კუნძული)

მინი|260პქ|ჰაშიმის მდებარეობა
**ჰაშიმა** (ასევე მოიხსენიება როგორც *გუნკანჯიმა* ან *გუნკანშიმა*, „*საბრძოლო გემის კუნძული*“) — ერთ-ერთი 505 დაუსახლებელი კუნძულიდან ნაგასაკის პრეფექტურაში (იაპონია). მდებარეობს ქალაქ ნაგასაკიდან 15 კილომეტრის დაშორებით.

კუნძული 1887—1974 წლებში ქვანახშირის მომპოვებელ-საწარმო დასახლებას წარმოადგენდა. კუნძული გამოირჩევა დაუსახლებელი და მიტოვებული შენობებით და მის გარშემო შემოვლებული დამცავი ჯებირით. კუნძული 2005 წლიდან დარეგისტრირებულია როგორც ქალაქ ნაგასაკის ნაწილი, მანამდე კი მიჩნეული იყო როგორც ქალაქ ტაკაშიმის ნაწილად.

ის ცნობილია თავისი ქვანახშირის საბადოებით. კუნძული შეიძინა კომპანია „მიცუბიშიმ“ (Mitsubishi) 1890 წელს და დაიწყო პროექტი, რომელიც ზღვის ფსკერიდან  ქვანახშირის ამოღებას ითვალისწინებდა. 1916 წელს მიცუბიშიმ ააშენა მაღალი შენობები და დასახლებული პუნქტები მზარდი მუშათა კონტიგენტისთვის, რომლების აზიის სხვადასხვა მხრიდან იყვნენ ჩამოყვანილები. სამხრეთ კორეის კომისიის განცხადებით, კუნძულზე დასახლებული იყო 500 კორეელი, რომლებიც აქ 1939 წლიდან 1945 წლამდე მუშაობდნენ, მეორე მსოფლიო ომის განმავლობაში.

1959 წელს კუნძულის მოსახლეობის რაოდენობამ თავის პიკს 5259-ს მიაღწია, სიმჭიდროვე გახდა 835 ადამიანი თითოეულ ჰექტარზე.

1960 წელს იაპონიის ტერიტორიაზე ქვანახშირის ჩანაცვლება ნავთობით მოხდა. ქვანახშირის საბადოების როლი თანდათანობით შემცირდა, ამ მხრივ არც ჰაშიმა იყო გამონაკლისი. მიცუბიშიმ ოფიციალური განცხადება ჰაშიმას პროექტის გაუქმების შესახებ 1974 წელს გააკეთა და ამჟამად კუნძული ცარიელია, სწორად ამის გამო ეწოდა მას „მოჩვენებების კუნძული“. კუნძულზე შესვლა ნებადართულია 2009 წლის 22 აპრილიდან, მისი დახურვიდან 35 წლის შემდეგ.

„საბრძოლო გემი“ კუნძულის იაპონური მეტსახელის, გუნკანჯიმას თარგმანია და იგი მომდინარეობს იაპონური საბრძოლო გემის, ტოსას მსგავსებიდან, რის გამოც მეორე მსოფლიო ომის დროს ამერიკელებმა არაერთხელ ესროლეს ტორპედოები. ჰაშიმას ასევე მოიხსენიებენ როგორც „კუნძულ მოჩვენებას“.

## რესურსები ინტერნეტში 
* 
* 
* 
* 
* 
* 
* 
* 

კატეგორია:იაპონიის კუნძულები
კატეგორია:კუნძულები ანბანის მიხედვით
პარაგვაის გერბი

მინი|250პქ|გერბის წინა მხარე
მინი|250პქ|გერბის უკანა მხარე
**პარაგვაის სახელმწიფო გერბი** — პარაგვაის ერთ-ერთი სახელმწიფო სიმბოლო. მისი პირველი ვერსია 1820 წელს, დიქტატორ ფრანსიას რეჟიმის დროს შეიქმნა. 

## აღწერა
მრგვალ, თეთრ ფონს ესაზღვრება წითელი ზოლი წარწერით: *„República de Paraguay“* (პარაგვაის რესპუბლიკა). ცენტრში, ლურჯ ფონზე გამოსახულია ყვითელი, ხუთქიმიანი ვარსკვლავი, რომელზეც შემოხვეულია ერთმანეთს გადაჯაჭვული პალმისა (მარცხნივ) და ზეთისხილის რტოები. 

გერბის უკანა მხარეს გამოსახულია ლომი, ჯოხისა და თავისუფლების ქუდის პირისპირ. წითელ ფონზე გასდევს წარწერა *„Paz Y Justicia“* (მვიდობა და სამართლიანობა). მიუხედავად იმისა, რომ ეს მხარე პარაგვაის დროშის უკანა მხარესაა გამოსახული, ის მაინც გამოიყენება ქვეყნის უმაღლეს სასამართლოში, წინა მხარესთან ერთად კი აღბეჭდილია პარაგვაის ეროვნული ვალუტის — გუარანის ბანკნოტებზე.

## იხილეთ აგრეთვე
*პარაგვაის დროშა
*პარაგვაის ჰიმნი

## რესურსები ინტერნეტში
* Constitución de 1967, art. 4 
* Ministerio de Educación y Cultura del Paraguay: Escudo Nacional  (enlace roto)

კატეგორია:პარაგვაის ეროვნული სიმბოლოები
კატეგორია:სახელმწიფო გერბები
კატეგორია:გერბები ანბანის მიხედვით
პარაგვაის ჰიმნი

***Paraguayos, República o Muerte*** — პარაგვაის სახელმწიფო ჰიმნი. ტექსტი დაწერა ფრანსისკო აკუნია დე ფიგეროამ (რომელმაც ასევე დაწერა ურუგვაის სახელმწიფო ჰიმნი  *Orientales, la Patria o la tumba*), კარლოს ანტონიო ლოპესის პრეზიდენტობის დროს. ფიგეროამ ჰიმნი ოფიციალურად 1846 წლის 20 მაისს დაასრულა.

ჯერ კიდევ ბოლომდე უცნობია თუ ვინ დაწერა მუსიკა. ზოგიერთი წყაროები მას ფრანგ ფრანსისკო დე დუპისს მიაწერენ, ზოგიერთები კი თავად ფიგეროას. სხვა წყაროები კომპოზიტორად ფრანსისკო ხოსე დებალის ასახელებენ. რაც წყაროებში ნათლადაა დადასტურებული ისაა, რომ 1933 წელს რემბერტო ხიმენესმა მუსიკის ხელახლა არანჟირება მოახდინა და შექმნა საბოლოო ვერსია.

## ტექსტი
## იხილეთ აგრეთვე
*პარაგვაის გერბი
*პარაგვაის დროშა

## რესურსები ინტერნეტში
*Paraguay: *Paraguayos, República o Muerte* - Audio of the national anthem of Paraguay, with information and lyrics 
*MP3 file
*Paraguayos 

კატეგორია:პარაგვაის ეროვნული სიმბოლოები
კატეგორია:ეროვნული ჰიმნები
რაჯკოტი

**
**რაჯკოტი''' (გუჯარათ. રાજકોટ ) — მესამე უდიდესი ქალაქი ინდოეთის გუჯარათის შტატში. იგი ინდოეთის 23-ე უდიდესი აგლომერაციაა 1,6 მილიონ (2012) მოსახლეზე მეტით. მინიჭებული აქვს მსოფლიოს 22-ე ყველაზე სწრაფადმზარდი ქალაქის კატეგორია 2006 - 2020 წლებში. წარმოადგენს რაჯკოტის რაიონის ადმინისტრაციულ ცენტრს. 

მდებარეობს შტატის დედაქალაქ განდინაგარიდან 245 კმ-ს დაშორებით, მდინარე აჯისა და ნიარის ნაპირებზე. 1948 წლის 15 აპრილიდან 1956 წლის 31 ოქტომბრამდე რაჯკოტი საურაშტრის რეგიონის დედაქალაქი იყო სანამ ეს უკანასკნელი 1956 წლის 1 ნოემბერს ბომბეის შტატს შეერწყმებოდა. 1960 წლის 1 მაისიდან რაჯკოტი გუჯარათის შტატის შემადგენლობაში გადავიდა. 

რაჯკოტი 1607 წელს დაარსდა და არსებობის განმავლობაში, მრავალი მმართველის ხელში იმყოფებოდა. თავის დროზე, იგი საურაშტრის მთავარი კომერციული ცენტრი იყო. ქალაქს დიდი ისტორია გააჩნია და მან მნიშვნელოვანი როლი შეასრულა ინდოეთის დამოუკიდებლობის მოძრაობაში.

## იხილეთ აგრეთვე
*ინდოეთის მილიონიანი ქალაქების სია

## რესურსები ინტერნეტში
*Rajkot's premier portal provide indepth city information 
*Rajkot Municipal Corporation (RMC) 
*Rajkot Urban Development Authority (RUDA)
*Rajkot Disaster Management Authority 
*Rajkot City Guide 
*400 Years of Rajkot 
*Mohandas K. Gandhi (1869–1948) Vegetarianism: The Road to Satyagraha 

## სქოლიო
კატეგორია:გუჯარათის ქალაქები
პარაგვაის დროშა

**პარაგვაის დროშა** () — მიღებულ იქნა 1842 წელს. იგი ერთადერთი ეროვნული დროშაა, რომლის წინა და უკანა მხარესაც სხვადასხვანაირი გერბია გამოსახული. 

## აღწერა
დროშის თითოეული მხარე სამი თანაბარი, ჰორიზონტალური ზონარისგან შედგება: წითელი, თეთრი და ლურჯი. შუა, თეთრ ზონარზე გამოსახულია ემბლემა. წინა მხარეს გამოსახული ემბლემა პარაგვაის სახელმწიფო გერბს წარმოადგენს: ყვითელ, ხუთქიმიან ვარსკვლავს, მწვანე გვირგვინით, რომელზეც წაწერილია სიტყვები — *REPUBLICA DEL PARAGUAY* (პარაგვაის რესპუბლიკა). უკანა მხარეს გამოსახული ემბლემა პარაგვაის ხაზინის ბეჭედია, რომელზეც ასევე წაწერილია სიტყვები — *REPUBLICA DEL PARAGUAY*. 

პარაგვაის დროშის ფერები ემთხვევა ნიდერლანდების თანამედროვე დროშის ფერებს. 

დროშის დღე აღინიშნება 14 აგვისტოს.

## ისტორიული დროშები

File:Flag of Paraguay 1811.svg|1811 წლის პირველი დროებითი დროშა. პროპორცია: 2:3
File:Flag of Paraguay 1812 to 1826.svg|1812-1826 წლების დროშა. პროპორცია: 1:2
File:Flag of Paraguay 1826.svg|1826-1842 წლების დროშა. პროპორცია: 2:3
File:Flag of Paraguay 1842.svg|1842-1954 წლების დროშა. პროპორცია: 2:3
File:Flag of Paraguay 1954.svg|1954-1988 წლების დროშა. პროპორცია: 1:2
File:Flag of Paraguay 1988.svg|1988-1990 წლების დროშა. პროპორცია: 3:5

## იხილეთ აგრეთვე
*პარაგვაის გერბი
*პარაგვაის ჰიმნი

## რესურსები ინტერნეტში
* Paraguay at Flags of the World

კატეგორია:პარაგვაის ეროვნული სიმბოლოები
კატეგორია:მსოფლიოს ქვეყნების დროშები
კატეგორია:დროშები ანბანის მიხედვით
იუნესკოს მსოფლიო მემკვიდრეობის ძეგლები პარაგვაიში

პარაგვაიში **იუნესკოს მსოფლიო მემკვიდრეობის** მხოლოდ ერთი ობიექტია (2010 წ), რაც მთლიანი რიცხვის (936) 0.1%-ს შეადგენს. 

2010 წელს, ამ ქვეყნიდან ოთხი ძეგლი საცდელ სიაში იქნა შეტანილი. 

## ობიექტის გეოგრაფიული მდებარეობა

## საცდელი სია
## იხილეთ აგრეთვე
* მსოფლიო მემკვიდრეობის ძეგლების სია ამერიკაში

## რესურსები ინტერნეტში
* Paraguay — UNESCO World Heritage Centre 

კატეგორია:მსოფლიო მემკვიდრეობის ძეგლები პარაგვაიში
მიჰაი რეზვან უნგურეანუ

**მიჰაი რეზვან უნგურეანუ** (დ. 22 სექტემბერი 1968, იაში, რუმინეთი) — რუმინეთის პრემიერ-მინისტრი. თანამდებობიდან გაათავისუფლეს 2012 წლის აპრილში, როდესაც რუმინეთის პარლამენტმა ნდობა არ გამოუცხადა მის მიერ წარდგენილ მინისტრთა კაბინეტს.

## სქოლიო 
კატეგორია:რუმინელი პოლიტიკოსები
კატეგორია:დაბადებული 1968
კატეგორია:დაბადებული 22 სექტემბერი
კატეგორია:ცოცხალი ადამიანები
ძიუდოს ევროპის ჩემპიონატი 2012

**ძიუდოს ევროპის ჩემპიონატი 2012** — რიგით 61-ე ევროპის ჩემპიონატი, რომელიც ჩატარდა რუსეთის ქალაქ ჩელიაბინსკში. შეჯიბრი მიმდინარეობდა 2012 წლის 26-29 აპრილს.

ჩემპიონატში საქართველოს ნაკრებმა აიღო პირველი ადგილი გუნდურ ჩათვლაში მამაკაცებს შორის. რუსეთის ნაკრებმა მიიღო ყველაზე მეტი მედალი (11), მათ შორის ყველაზე მეტი ოქროს მედალი (6).

## რესურსები ინტერნეტში 
*ჩემპიონატის ოფიციალური საიტი .

2012
ბრიტანეთის ვირჯინის კუნძულები 1984 წლის ზაფხულის ოლიმპიურ თამაშებზე

**ბრიტანეთის ვირჯინის კუნძულებმა** ზაფხულის ოლიმპიურ თამაშებზე პირველად იასპარეზა 1984 წელს, აშშ-ის ქალაქ ლოს-ანჯელესში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1984 წლის ზაფხულის ოლიმპიურ თამაშებზე
კატეგორია:ბრიტანეთის ვირჯინის კუნძულები ზაფხულის ოლიმპიურ თამაშებზე
კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
კორალპე

**კორალპე** () — ქედი ალპებში, სამხრეთ ავსტრიაში. გაწოლილია მურისა და ლავანტის ხეობებს შორის. უმაღლესი მწვერვალის სიმაღლეა 2140 (მთა გროსერ-შპეიკოგელი). დასავლეთით შემოსაზღვრულია ლავანტის ხეობით, ჩრდილოეთით პეკზატელის უღელტეხილით, აღმოსავლეთით დასავლეთი შტირიით, სამხრეთით ზობოთის უღელტეხილით. სამხრეთით სლოვენიის მოსაზღვრე რაიონში მთებით არის შემოსაზღვრული. 
მერიდიანული ბელტური ქედია. კორალპეს ნასხლეტის გაგრძელება შეიმჩნევა შორს, როგორც ჩრდილოეთისაკენ, აგრეთვე სამხრეთისაკენ. ის შეადგენს ალპების აღმოსავლეთი განაპირა ნაწილის დიდ განივ გარღვევას; სამხრეთით იგი ჭრის აღმოსავლეთის მხრიდან კარავანკეს.

აგებულია ძირითადად მეტამორფული ქანებით. ჭარბობს გნაისები. განაპირა მხარეებში არის პეგმატიტური ფენები, რომელიც დიდი რაოდენობით შეიცავს სპოდუმენს. კორალპე ევროპაში ლითიუმის უმსხვილესი საბადოა. არის აგრეთვე კვარცის, მარმარილოსა და მინდვრის შპატის გამოსავლები (ამზადებენ მინებს, ფოსფორს და სხვ.). განვითარებულია ტურიზმი და ალპინიზმი (განსაკუთრებით აღსანიშნავია სამთო-სათხილამური სპორტი). არის ალპური ბანაკები.

2001 წელს საფუძველი ჩაეყარა კორალპეს რკინიგზის მშენებლობას, რომლის დასრულება 2022 წლისთვისაა დაგეგმილი. იგი ერთმანეთთან დააკავშირებს ავსტრიის ქალაქებს: გრაცსა და კლაგენფურტს. რკინიგზის გაყვანა კორალპეს ქვეშ იგეგმება.

## იხილეთ აგრეთვე
* ალპები 

## რესურსები ინტერნეტში
## სქოლიო
კატეგორია:ალპების ქედები
კატეგორია:ავსტრიის ქედები
კატეგორია:სლოვენიის ქედები
ბრუნეი 1996 წლის ზაფხულის ოლიმპიურ თამაშებზე

**ბრუნეიმ** ზაფხულის ოლიმპიურ თამაშებზე მეორედ იასპარეზა 1996 წელს, აშშ-ის ქალაქ ატლანტაში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1996 წლის ზაფხულის ოლიმპიურ თამაშებზე
კატეგორია:ბრუნეი ზაფხულის ოლიმპიურ თამაშებზე
კატეგორია:აზიის ქვეყნები ზაფხულის ოლიმპიურ თამაშებზე
აგური

მინი|აგურები
**აგური** — მინერალური წარმოშობის სხვადასხვა მასალისგან დაყალიბებული, სწორკუთხა პარალელეპიპედის ფორმის ხელოვნური საშენი ქვა; სიმტკიცე, ყინვამდეგობა და სხვა ტექნიკური თვისებები მიღებული აქვს გამოწვით, ან მაღალი წნევისორთქლით დამუშვების შედეგად. გამომწვარი აგურის ნედლეულად იყენებენ: თიხას, ტრეპელს, დიატომიტს; სილიკატურისათვის — კვარცის ქვიშას და კირს. აგური ძალზედ გავრცელებული საშენი მასალაა, მაგრამ იმის გამო, რომ ნაკლებად ინდუსტრიულია, მისი გამოყენება თანდათან მცირდება.

თიხის აგური უძველესი ხელოვნური საშენი მასალაა. არქეოლოგიური გათხრებისას შუამდინარეთსა და ეგვიპტეში აღმოჩენილია მრავალი ათასწლეულის წინათ აგურით ნაგები არქიტექტურული ძეგლები. სტრაბონის ცნობით, ახალი წელთაღრიცხვის დასაწყისში აგური უკვე ფართოდ იყო გავრცელებული იბერიაში. თუმცა ტერმინი „აგური“, ი. ჯავახიშვილის გამოკვლევით, ჩვენში მხოლოდ  X საუკუნიდან გვხვდება, მანამდე იგი ალიზის სახელით იყო ცნობილი. ძველად საქართველოში უმთავრესად კვადრატული ფორმის აგურს ამზადებდნენ. ანტიკურ და ადრინდელ ფეოდალურ ხანაში მისი გვერდის ზომა 46-54 სმ იყო, ხოლო სისქე 10-11 სმ (ამგვარი აგური გამოყენებულია მცხეთისა და ურბნისის ძეგლებში). შუა საუკუნეებში აგურის ზომები შემცირდა (გვერდის ზომა 21-27 სმ, სისქე 4-7 სმ). ამ ფორმის აგური, რომელსაც ჩვენში ქართულ აგურს უწოდებენ, აღარ მზადდება, მას დეკორაციული დანიშნულებაღა შემორჩა.

თიხის აგურს აგურის ქარხნებში ორი წესით ამზადებდნენ: პლასტიკური ან ნახევრად მშრალი დაწნეხვით. პირველ შემთხვევაში აგურს წინასწარ აშრობენ კამერებში ან ჰაერზე: გამოწვა ხდება რგოლურ ან გვირაბულ ღუმლებში 900-1000°C ტემპერატურაზე. ნახევრად მშრალი დაწნეხისას აგურს საშტამპავ წნეხებზე ამზადებენ და ღუმელში გამოუშრობლად აწყობენ გამოსაწვავად.

თიხის აგური მზადდება ჩვეულებრივი ან ღრუ; ზომით (სახელმწიფო სტანდარტის მიხედვით) — ცალმაგი (250X120X65 მმ) და მოდულური (250X120X88 მმ). აგურის მარკას — 200, 150, 125, 100, 75, 50 საზღვრავენ დროებითი წინაღობით კუმშვისას და ღუნვისას. მოცულობითი წონა — 1400-1900 კგ/მ³-მდე. თიხის აგურს იყენებენ შენობის საძირკკველის, თაღების, კედლების, საკვამლე მილების, საკანალიზაციო მოწყობილობებისა და სხვათა ასაგებად.

სილიკატური აგური მზადდება კვარცის ქვიშისა (92%) და კირის (8%) ნარევის თბური დამუშავებით. თიხის აგურთან შედარებით უპირატესობასთან ერთად აქვს ნაკლიც — კარგად ვერ ეჭიდება დუღაბს, არ შეიძლება მისი გამოყენება საძირკვლებში, ტენიან სადგომებსა და საკვამლე მილებში. 

შენობათა ფასადების, ვესტიბიულების, კიბის უჯრედებისა და სხვათა მოსაპრკეთწებელად იყენებენ სხვადასხვა ფორმის აგურს, რომლის ზედაპირიზოგჯერ მოჭიქულია. ამზადებენ სპეციალური დანიშნულების აგურსაც — მჟავამედეგს, საგზაოს, ცეცხლგამძლეს და სხვა.

## ლიტერატურა
## რესურსები ინტერნეტში 
* აგური – ენციკლოპედია ბრეიტანიკა
ბულგარეთი 1924 წლის ზაფხულის ოლიმპიურ თამაშებზე

**ბულგარეთმა** ზაფხულის ოლიმპიურ თამაშებზე მეორედ იასპარეზა 1924 წელს, საფრანგეთის დედაქალაქ პარიზში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1924 წლის ზაფხულის ოლიმპიურ თამაშებზე
კატეგორია:ბულგარეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
ბულგარეთი 1952 წლის ზაფხულის ოლიმპიურ თამაშებზე

**ბულგარეთმა** ზაფხულის ოლიმპიურ თამაშებზე მეხუთედ იასპარეზა 1952 წელს, ფინეთის დედაქალაქ ჰელსინკიში. ამ თამაშებზე მათ მხოლოდ ერთი ბრინჯაოს მედალი მოიპოვეს.

## რესურსები ინტერნეტში
*სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1952 წლის ზაფხულის ოლიმპიურ თამაშებზე
კატეგორია:ბულგარეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
ბულგარეთი 1956 წლის ზაფხულის ოლიმპიურ თამაშებზე

**ბულგარეთმა** ზაფხულის ოლიმპიურ თამაშებზე მეექვსედ იასპარეზა 1956 წელს, ავსტრალიის ქალაქ მელბურნსა და შვედეთის დედაქალაქ სტოკჰოლმში. ამ თამაშებზე მათ სხვადასხვა სინჯის 5 მედალი მოიპოვეს.

## რესურსები ინტერნეტში
*სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1956 წლის ზაფხულის ოლიმპიურ თამაშებზე
კატეგორია:ბულგარეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
ბურკინა-ფასო 1988 წლის ზაფხულის ოლიმპიურ თამაშებზე

**ბურკინა-ფასომ** ზაფხულის ოლიმპიურ თამაშებზე პირველად იასპარეზა 1988 წელს, სამხრეთ კორეის დედაქალაქ სეულში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1988 წლის ზაფხულის ოლიმპიურ თამაშებზე
კატეგორია:ბურკინა-ფასო ზაფხულის ოლიმპიურ თამაშებზე
კატეგორია:აფრიკის ქვეყნები ზაფხულის ოლიმპიურ თამაშებზე
ჩეხედანას ეკლესია

**ჩეხედანას (ჩეხედენას) ეკლესია** — ეკლესია ქობულეთის მუნიციპალიტეტის სოფელ ცხრაფონაში.

ეკლესია მცირე ზომის დარბაზული ნაგებობაა. ის 1609 წელს ააშენა მამია II გურიელმა თავისი მცირეწლოვანი შვილის, მანუჩარის სულის საოხად. ამასთანავე შესწირა ჯვარ-ხატები, წიგნები, ოქროს ომფორი, ბისონი და ერთი ხელი იარაღი. ტაძარი იერუსალიმის პატრიარქმა თეოფანემ აკურთხა. ჩეხედანას ეკლესია იერუსალიმის ჯვრის მონასტრის მეტოქად დადგინეს, რაც იმას ნიშნავდა, რომ გურიაში ჩასულ იერუსალიმის პატრიარქს წირვა აქ უნდა აღესრულებინა. ის ბაილეთის და მამათის ეკლესიებთან ერთად იერუსალიმის საპატრიარქოს კუთვნილება იყო. ჩეხედანას ტაძრის სამსახური აზნაურ ბოლქვაძეებს ევალებოდათ. 1761 წელს მამია IV გურიელმა ჩეხედანას მსახური ბოლქვაძეები გადასახადებისგან გაათავისუფლა.

მთლიანად დანგრეული ეკლესია ძველის საძირკველზე ხელახლა ააშენეს XX საუკუნის 90-იან წლებში (დასრულდა 1999 წელს). ეკლესიასთან ფუნქციონირებს მამათა მონასტერი.

## რესურსები ინტერნეტში
* საქართველოს ისტორიულ ძეგლთა ბიბლიოგრაფიული ლექსიკონი – ჩეხედანას საყდარი (ქობულეთის რ-ნი)

## ლიტერატურა
*

კატეგორია:ქობულეთის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XVII საუკუნის არქიტექტურა
პარაგვაის ქალაქების სია

### პარაგვაის 10 000-ზე მეტ მოსახლიანი ქალაქების სია 
thumb|პარაგვაის ქალაქები რუკაზე
[thumb|[ასუნსიონი]]
[thumb|[სიუდად-დელ-ესტე]]
[thumb|[ენკარნასიონი]]

## რესურსები ინტერნეტში 
* Direction général des statistiques
* World Gazetteer
* City Population 

კატეგორია:პარაგვაის ქალაქები
ჰემოფილია

**ჰემოფილია** — გენეტიკური დაავადება, რომელიც გადაეცემა რეცესიული გენით და სქესთან არის შეჭიდული. ხასიათდება სისხლდენისადმი მიდრეკილებით.

## ეტიოლოგია და პათოგენეზი 
ჰემოფილია მამაკაცების დაავადებაა, რომლებიც დედისაგან იღებენ პათოლოგიურ X-ქრომოსომას. 
ჰემოფილიას ახასიათებს ჰემატომური ტიპის სისხლდენა. სისხლდენებისადმი მიდრეკილება განპირობებულია სისხლის შედედების შიდა სისტემაში თრომბოპლასტინის წარმოქმნის პროცესის დარღვევით, რაც დაკავშირებულია ანტიჰემოფილური გლობულინის დეფიციტთან. 
გამოყოფენ ჰემოფილიიის სამ ფორმას – А, В და С. 
А ჰემოფილიის დროს არა გვაქვს სისხლის შედედების VIII ფაქტორი, ჰემოფილია В-ს დროს – IX ფაქტორი, ხოლო С ჰემოფილიის დროს – XI ფაქტორი.

## კლინიკური გამოვლინებები 
ჰემოფილიის პირველი ნიშნები შესაძლოა გამოვლინდეს ჩვილობის პერიოდში. ჩვილობისას სიცოცხლისათვის საშიში სისხლდენები არ აღინიშნება, რადგან ქალის რძე შეიცავს აქტიური თრომბოკინაზას საკმარის რაოდენობას, რომელიც აკორეგირებს ჰემოფილიით დაავადებულის სისხლის დეფექტს.
ჰემოფილიით დაავადებული ბავშვები გამოირჩევიან სისუსტით, კანის სიფერმკრთალით და კანქვეშა ცხიმოვანი შრის სუსტი განვითარებით. 
ჰემოფილიის ძირითადი კლინიკური სიმპტომია სპონტანური, ჰემატომური ტიპის სისხლდენა: მასიური, ძლიერ მტკივნეული სისხლჩაქცევები სახსრებში, კუნთებში, რბილ ქსოვილებში. ამ ტიპის სისხლდენის შეჩერება საკმაოდ იოლია, თუმცა ასევე იოლად ხდება სისხლდენის განახლება იმავე ადგილიდან.

## დაიაგნოზი 
ზუსტი დიაგნოსტიკისათვის აუცილებელია შედედების VIII (F VIII) და IX (F IX) ფაქტორების შესწავლა.
ჰემოფილიის ფორმის დასადგენად მოწოდებულია თრომბოპლასტინის გენერაციის ტესტი. 

## გავრცელება 
ჰემოფილია საკმაოდ იშვიათი დაავადებაა. მსოფლიოში ყოველ 10 000 მამრობითი სქესის ახალშობილზე მოდის დაახლოებით 1 ჰემოფილიით დაავადებული. დღეს მსოფლიოში 1 მილიონამდე ადამიანია ჰემოფილიით დაავადებული. ამასთან 80-85%-ში გვხვდება ჰემოფილია A (F VIII-ის დეფიციტით განპირობებული), 20-15%-ში კი - ჰემოფილია B (F IX-ის დეფიციტით განპირობებული).

## ლიტერატურა 
*  Gidelines for the Management of Hemophilia World Federation of Hemophilia, 2005
*  Berntorp E. Hemophilia Malmo, September 2004.
* bashidze M., Iosava G., Khomasuridze R., Golijashvili T. Comprehensive Care of Hemophilia in Geordia: solved and unsolved problems. International Congress of Hemophilia , Parma, Italy, 2007
* ჰემოფილიის კომპლექსური მართვა - ნაციონალური გაიდლაინი შემდგენელი; მ. აბაშიძე თბილისი, 2007

კატეგორია:გენეტიკური დაავადებები
როი ჰოჯსონი

200პქ|მინი|როი ჰოჯსონი
**როი ჰოჯსონი** ( დ. 9 აგვისტო, 1947) — ინგლისელი ფეხბურთელი და მწვრთნელი. წვრთნიდა როგორც ეროვნულ ნაკრებებს, ასევე საფეხბურთო კლუბებს. ჰოჯსონის გაწვრთნილმა კლუბებმა 1997 (ინტერი) და 2010 წლებში (ფულემი) მიაღწიეს უეფას თასისა და ევროპის ლიგის ფინალებამდე. 2012-2016 წლებში იყო ინგლისის ეროვნული საფეხბურთო ნაკრების მწვრთნელი. 2017 წლიდან კრისტალ პალასის მთავარი მწვრთნელია.

## სქოლიო 
კატეგორია:ინგლისელი ფეხბურთის მწვრთნელები
კატეგორია:დაბადებული 9 აგვისტო
კატეგორია:დაბადებული 1947
კატეგორია:ლივერპულის მწვრთნელები
კატეგორია:ცოცხალი ადამიანები
სიღრმეში ძებნა

**სიღრმეში ძებნა** () — ხეში, გრაფში და სხვა მსგავს მონაცემთა სტრუქტურაში შემოვლის ალგორითმი, რომელიც შეიძლება გამოიყენებოდეს საძებნადაც. კვლევა იწყება ფესვიდან (ნებისმიერი არჩევითი წერტილიდან) და მიდის სადამდეც შესაძლებელია უკან დაბრუნებამდე. ძებნა ზოგადად ასეთი სახე აქვს: ალგორითმი საწყისი წერტილიდან (ფესფვიდან) მისი შვილობილი წვეროს მეშვეობით მიდის სიღრმეში იქამდე სანამ არ მიიღწევა საძებნი ელემენტი ან ისეთი წვერო, რომელსაც შვილობილი წვეროები აღარ ჰყავს (უფოთლო). თუ ძებნა მიზანი არ არის ალგორითმი შემდეგ უკან ბრუნდება იმ წვერომდე, რომელიც სრულად არ განხილულა. სრულად განხილულია ის წვერო რომლის ყველა შვილობილი წვერო შემოვლილია.

## იხილეთ აგრეთვე 
* სიგანეში ძებნა

კატეგორია:ალგორითმები
კატეგორია:ალგორითმები გრაფზე
ტებიკუარი

**ტებიკუარი** () — მდინარე პარაგვაიში, პარაგვაის შენაკადი. მდებარეობს ქვეყნის სამხრეთ-დასავლეთ ნაწილში. მიემართება აღმოსავლეთის მიმართულებით და მდინარე პარაგვაის ერწყმის ქალაქ ფორმოსიდან 45 კმ-ით სამხრეთით და პილარიდან 30 კმ-ით ჩრდილოეთით.

## იხილეთ აგრეთვე
*პარაგვაის მდინარეების სია

## ლიტერატურა
*Rand McNally, The New International Atlas, 1993.

## რესურსები ინტერნეტში
*Río Tebicuary at GEOnet Names Server

კატეგორია:პარაგვაის მდინარეები
პარაგვაის მდინარეების სია

მოცემულია **პარაგვაის მდინარეების სია**.

## აუზის მიხედვით
სიაში მდინარეები აუზის მიხედვითაა მოცემული. შენაკადები გამოყოფილია შეწეულად. 

### ლა-პლატის აუზი 
*პარანა
**პარაგვაი
***ტებიკუარი
***პილკომაიო
***სალადო
***პირიბებუი
***კონფუსო
***მანდუვირა
***ხეხუი
****იაგუი
***აგურაი-გუასუ
***ნეგრო
****აგურაი-გუასუ
***ხეხუი-გუასუ
****კურუგუატი
***მონტე-ლინდო
***იპანე
***აკიდაბანი
***ვერდე
***აპა
***მელო
***ტიმანე
***ბამბურალი
**მონდაი
**აკარაი
***იგუასუ
**იტამბეი
**კარაპა

## ლიტერატურა
* Rand McNally, The New International Atlas, 1993.

## რესურსები ინტერნეტში
*GEOnet Names Server 

კატეგორია:პარაგვაის მდინარეები
კატეგორია:სამხრეთ ამერიკის მდინარეები
ბულგარეთი 1972 წლის ზაფხულის ოლიმპიურ თამაშებზე

**ბულგარეთმა** ზაფხულის ოლიმპიურ თამაშებზე მეათედ იასპარეზა 1972 წელს, დასავლეთ გერმანიის ქალაქ მიუნხენში. ამ თამაშებზე მათ სხვადასხვა სინჯის 21 მედალი მოიპოვეს.

## რესურსები ინტერნეტში
*სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1972 წლის ზაფხულის ოლიმპიურ თამაშებზე
კატეგორია:ბულგარეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
აპა (მდინარე)

**აპა** () — მდინარე პარაგვაისა და ბრაზილიაში. იგი მდინარე პარაგვაის შენაკადია, რომელიც თავის მხრივ პარანას ერწყმის. აპაზე გაივლის სახელმწიფო საზღვარის გარკვეული მონაკვეთი პარაგვაისა და ბრაზილიას შორის.

## იხილეთ აგრეთვე
*პარაგვაის მდინარეების სია

## ლიტერატურა
*Rand McNally, The New International Atlas, 1993.

## რესურსები ინტერნეტში
*Río Apa at GEOnet Names Server

კატეგორია:პარაგვაის მდინარეები
კატეგორია:ბრაზილიის მდინარეები
კორდილიერა-დე-ლოს-ალტოსი

მინი|250პქ|კორდილიერა-დე-ლოს-ალტოსზე გამავალი გზა
**კორდილიერა-დე-ლოს-ალტოსი** () — ქედი პარაგვაიში, კორდილიერის, სენტრალისა და პარაგუარის დეპარტამენტებს შორის. მიეკუთვნება ბრაზილიის მთიანეთს. გადაჭიმულია მდინარე პარაგვაიდან იბიკუის მთისწინეთამდე. მაქსიმალური სიმაღლე ზღვის დონიდან 500 მეტრია. მასზეა მთები: ემბოსკადა, კააკუპე, ლეონი, მბატოვი და ა. შ.

## რესურსები ინტერნეტში
*ABC Color en el Departamento de Cordillera 
*[Aplicación del pacto internacional de derechos económicos, sociales y culturales](http://www.unhchr.ch/tbs/doc.nsf/(Symbol)/E.1990.5.Add.23.Sp?Opendocument)

კატეგორია:პარაგვაის ქედები
ბურკინა-ფასო 1996 წლის ზაფხულის ოლიმპიურ თამაშებზე

**ბურკინა-ფასომ** ზაფხულის ოლიმპიურ თამაშებზე მესამედ იასპარეზა 1996 წელს, აშშ-ის ქალაქ ატლანტაში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1996 წლის ზაფხულის ოლიმპიურ თამაშებზე
კატეგორია:ბურკინა-ფასო ზაფხულის ოლიმპიურ თამაშებზე
კატეგორია:აფრიკის ქვეყნები ზაფხულის ოლიმპიურ თამაშებზე
სალადო (პარაგვაი)

**სალადო** () — მდინარე პარაგვაიში, პარაგვაის შენაკადი. მასზე გაივლის ბუნებრივი საზღვარი სენტრალისა და კორდილიერის დეპარტამენტებს შორის. მდინარის ნაპირების გასწვრივ გადაჭიმულია ვაკეები და ჭაობები, ასევე კორდილიერა-დე-ლოს-ალტოსის მთები.

## იხილეთ აგრეთვე
*პარაგვაის მდინარეების სია

## ლიტერატურა
*Rand McNally, The New International Atlas, 1993.

## რესურსები ინტერნეტში
*Río Salado at GEOnet Names Server

კატეგორია:პარაგვაის მდინარეები
ნიქსონი

**ნიქსონი** () არის ინგლისური გვარი. ამ გვარის მატარებლები არიან:

*რიჩარდ ნიქსონი — აშშ-ის 37-ე პრეზიდენტი
*პეტ ნიქსონი — რიჩარდ ნიქსონის მეუღლე
*სინთია ნიქსონი — ამერიკელი მსახიობი

**ნიქსონი** აგრეთვე შეიძლება ნიშნავდეს:

*ნიქსონი — ამერიკული ფილმი

კატეგორია:მრავალმნიშვნელოვანი გვერდები გვარის შემცველი სიებით
პარაგვაის პრეზიდენტი

**პარაგვაის პრეზიდენტი** — პარაგვაის სახელმწიფოს, მთავრობისა და აღმასრულებელი ხელისუფლების მეთაური. ირჩევს მოსახლეობა 5 წლის ვადით. 

პრეზიდენტის სამუშაო ადგილია ლოპესის სასახლე ასუნსიონში, ხოლო რეზიდენცია და საცხოვრებელი ადგილია მბურუვიჩა როგა.

პარაგვაის კონსტიტუციის მიხედვით პრეზიდენტი თანამდებობიდან გადადგომის შემდეგ ხდება მუდმივი სენატორი. 

## პარაგვაის პრეზიდენტების სია 
## სქოლიო 
## რესურსები ინტერნეტში 
*Presidency of the Republic of Paraguay 

*
გეენა

**გეენა**((, ) — იერუსალიმის სამხრეთ-აღმოსავლეთით მდებარე ხეობა, რომელიც ქრისტიანობასა და იუდაიზმში ასოცირდება განკითხვის დღედ, ხოლო მუსულმანურ რელიგიაში ნიშნავს ჯოჯოხეთს.

## ეტიმოლოგია 
ბერძნულად (ძვ. ბერძ. γεεννα) ეს სიტყვა გვხვდება ახალ აღთქმაში, რომელიც არის არამეული სიტყვის *Gēhannā* (ܓܗܢܐ) ფონეტიკური ტრანსკრიფცია.

ყურანში „გეენა“ (არაბ. جهنم‎‎, *Gahannam, ჯაჰანნამ*) — გვევლინება ჯოჯოხეთის სინონიმად და ენათესავება სემიტურ ენებიდან სხვა სიტყვებს (არამ. ܓܗܢܐ, *Gēhannā*; ებრ. גהנם‎, *Gehinnam*).

თალმუდში გვხვდება როგორც *Gehinnam* (ებრ. גהנם‎) ან *Gehinnom* (ებრ. גהנום‎). ებრაულად *Ge Hinnom* არსებითად აღნიშნავს „ჰინომის ვაკეს“, რომელიც თორაში ცნობილია როგორც *Gai Ben-Hinnom*, სიტყვასიტყვით — „ჰინომის ძეთა ვაკე“.

## ჰინომის ვაკე 
ჰინომის ვაკე, ჰინომიანთა ვაკე (იესო 15:8; იესო 18:16) ან ჰინომის ძეთა ვაკე (4 მეფ. 23:10; 2 ნეშტ. 28:3; იერ.7:32) (ებრ. גיא בן הִנֹּם‎) — ერთ-ერთი ორ ვაკეთაგან (მეორე კედრონის ვაკე) ძველ ქალაქ იერუსალიმის მახლობლად. არაბული დასახელებაა — *ვადი ერ რაბაბი*. თავდაპირველად ამ ადგილის სახელწოდება არ ასოცირდებოდა დასჯასა და ცეცხლთან. ეს ვაკე მდებარეობდა იერუსალიმის სამხრეთით, ე.წ. მზის კარიბჭის მახლობლად. მხილველები ადასტურებდნენ, რომ ამ ადგილზე წვავდნენ ნაგავს და მკვდარ ცხოველებს. აქედან გამომდინარე თანამედროვე ლექსიკონები ამ ადგილს განმარტავენ დასჯის ადგილად, სადაც იკრიბება ყველაფერი უვარგისი, რათა დაიწვას. თუმცა გეენის სიმბოლიკას გააჩნია გაცილებით ღრმა ფესვები. ჰინომის ვაკე იყო ადგილი, სადაც ტარდებოდა წარმართული რიტუალები ცეცხლით.

## ძველ აღთქმაში 
აქ მდებარეობდა თოფეთი, სადაც კერპთაყვანისმცემლები მოლოხს სწირავდნენ ბავშვებს.

*„ააშენეს თოფეთის საკერპო ბენ-ჰინომის ველზე, რათა თავიანთი ვაჟები და ასულები მსხერპლად დასწვან, რაც არ მიბრძანებია მათთვის და ფიქრადაც არ მომსვლია“* (იერ. 7:31).

ბიბლია გვამცნობს, რომ იერუსალიმზე ღვთის განკითხვის შემდეგ ამ ადგილს მკვდართა დასამარხი ადგილის სიმცირის გამო ეწოდებოდა „მკვლელობათა ვაკე“ (იერ. 19:6,11).

## ახალ აღთქმაში 
ახალ აღთქმაში სიტყვა *გეენა* გვხვდება 9-ჯერ. მათეს სახარებაში — 5:22; 5:29-30; 10:28; 18:8-9; 23:15; 23:33; მარკოზის სახარებაში — 9:43; 9:45-47; ლუკას სახარებაში — 12:5 და იაკობის ეპისტოლეში — 3:6.

აქედან 6-ჯერ განკითხვის დღის კონტექსტიდან გამომდინარე და ექვსჯერვე მათეს სახარებაში (მათ. 5:22; 5:29-30; 10:28; 18:8,9; 23:15; 25:33).

## იუდაიზმში 
მიშნაში დაწერილია რაბინთა დიდი შიშის შესახებ განკითხვის დღისადმი. „*ჩემს წინაშეა ორი გზა: ერთი ედემში მიმავალი, მეორე — ცეცხლოვან გეენაში, და მე არ ვიცი რა გზას გამაყოლებენ. როგორ არ ვიტირო?*“.

შუა საუკუნეების ებრაული გადმოცემა იუწყება, რომ შაბათის წინ გეენის ცეცხლი ქრება, სადაც ცოდვილები ისყიდიან თავიანთ ცოდვებს, ხოლო მათი სულები შაბათის დროს თავისუფლდებიან. შაბათის დასრულების შემდეგ კი ეს დაღუპულიი სულები ისევ გაანაში ბრუნდებიან.

## რესურსები ინტერნეტში
* Short guide to today's Valley of Hinnom, with biblical story 

კატეგორია:ქრისტიანული ესქატოლოგია
Swing

**Swing** —  ბიბლიოთეკა გრაფიკული ინტერფეისის შესაქმნელად ჯავას პროგრამირების ენაზე, რომელიც შექმნა კომპანია Sun Microsystems-მა. ის შეიცავს გრაფიკულ კომპონენტებს როგორიცაა ღილაკები, შესაყვანი ველი, ცხრილები და სხვა. ის გამოქვეყნდა 1998 წელს და თან ერთვოდა Java Runtime Environment-ს.

## მარტივი მაგალითი 
Swing-ის გამოყენების მარტივი მაგალითი:

```java
import javax.swing.JButton;
import javax.swing.JFrame;
import javax.swing.JLabel;
import javax.swing.SwingUtilities;
 
public class SwingExample implements Runnable {
// "SwingExample" არის ნიმუშის კლასის სახელწოდება, ანუ ეს იცვლება კლასის სახელთან ერთად.
    @Override
    public void run() {
        // ფანჯრის შექმნა
        JFrame f = new JFrame ("Hello, World!");
        // ადგენს ფანჟრის დახურვის ოპერაციას
        f.setDefaultCloseOperation(JFrame.EXIT_ON_CLOSE);
        // იარლიყის და ღილაკის დამატება
        f.getContentPane().add(new JLabel("Hello, world!"));
        f.getContentPane().add(new JButton("Press me!"));
        // აწყობს ფანჯრის კომპონენტებს 
        f.pack();
        //ჩვეულებრივ, ფანჯარა უჩინაირია, ასე კი ხილვადი ხდება
        f.setVisible(true);
    }
 
    public static void main(String[] args) {
        SwingExample se = new SwingExample();
        // არის სწორი ჩართვის დროისთვის.
        SwingUtilities.invokeLater(se);
    }
}
```

## რესურსები ინტერნეტში 
*Java 7 SE 
*A Swing Architecture Overview 
*Swing: Эффектные пользовательские интерфейсы 

კატეგორია:პროგრამირება
ტუპი-გუარანის ენები

**ტუპი-გუარანის ენები** () — სამხრეთ ამერიკაში ყველაზე მეტად გავრცელებული ტუპის ენების ქვეოჯახი. ის შეიცავს 50 ენას, მათგან ყველაზე მეტად ცნობილია: გუარანი და ტუპი.

## ენები
როდრიგესმა (1984-1985) წლებში ტუპი-გუარანის ენები რვა ჯგუფად დაყო:

***გუარანი** (I ჯგუფი): გუაიაკი, ჩირიგუანო, შეტა, სიმბა 
***გუარაიუ–სირიონო–ჰორა** (II ჯგუფი): გუარაიუ, სირიონო, ხორა, პაუსერნა
***ტუპი** (III ჯგუფი): ტუპი, ლინგვა-ჟერალი), კოკამა, ტუპინამბა, (დიალექტები: ნენგატუ და პოტიგუარა)
***IV ჯგუფი**: აკუავა, ავა-კანუეირო, ტაპირაპე, ტენეტეხარა (დიალექტი გუაჟაჟარა)
***V ჯგუფი**: ხინგუ-ასურინი, კაიაბი, არავეტე
***VI ჯგუფი**: აპიაკა, კავახიბი (რამდენიმე ვარიანტი), ურუ-ეი-ვაუ
****კამაიურა*** (VII ჯგუფი)
***VIII ჯგუფი**: ანამბე, ამანაიე, ემერილონი, გუაჟა, ვაიამპი, ზოე, ტაკუნიაპე, ტურივარა, კააპორი

## იხილეთ აგრეთვე
*გუარანი (ხალხი)

## რესურსები ინტერნეტში
* Swadesh lists of Tupi–Guarani basic vocabulary words (from Wiktionary's Swadesh-list appendix)

კატეგორია:ტუპი-გუარანის ენები
კატეგორია:სამხრეთ ამერიკის ენები